analytisk geometri
Store norske leksikon,Realfag,Matematikk,Geometri og topologi,Algebraisk geometri
Analytisk geometri er den delen av geometrien som undersøker geometriske egenskaper ved å bruke koordinater, det vil si tallstørrelser som bestemmer beliggenheten av punktene i de geometriske objektene man undersøker. For eksempel kan et punkt i et plan angis ved to tall (punktets koordinater), et punkt i rommet kan angis med tre tall og så videre. En linje i et plan kan beskrives ved en førstegradsligning ax + by + c = 0, mens en sirkel kan beskrives med en annengradsligning.
På denne måten blir geometriske egenskaper ikke bare studert ved metoder fra aritmetikk og algebra, men også med infinitesimalregning og funksjonsteori. Denne tilnærmingen har etter hvert erobret mange av matematikkens viktigste anvendelsesområder, som mekanikk, fysikk, astronomi og statistikk.René Descartes, med sitt verk Discours de la méthode (1637), regnes som grunnleggeren av analytisk geometri. Les mer i Store norske leksikon geometri matematisk analyse